text: Մինչդեռ, 2/01 ընտրատեղամասային հանձնաժողովի (որտեղ վերահաշվարկի դիմում էր ներկայացրել ՀՀԿ-ն) նախագահ Նարինե Հովհաննիսյանը մեզ տեղեկացրեց, որ Գուրգեն Խաչատրյանն իրեն զանգել է ամսի 7-ի երեկոյան ժամը 9:01-ին եւ հայտնել, որ առավոտյան 9.00-ին «իր տեղամասի»՝ 2/01-ի պարկը բացվելու է: Տիկին Հովհաննիսյանը նշեց, որ Խաչատրյանը առավոտյան 8.53-ին նույնպես զանգել եւ հիշեցրել է՝ «չմոռանաս, որ էսօր քո տեղամասը բացում ենք»: Տեղամասային հանձնաժողովի նախագահը հավելեց, որ հեռախոսային խոսակցությունների ժամն ու բովանդակությունն իր մոտ ֆիքսված են: